

Prilog III

**PROJEKTNI ZADATAK**

20IUKOL\_PRZ\_20200325

**PROJEKT**

20IUKOL – USLUGA KOLOKACIJE INFORMATIČKE OPREME

**POSLOVNI KORISNIK**

GLAVNO TAJNIŠTVO

**Nositelj**

GLAVNO TAJNIŠTVO

SEKTOR ZA INFORMACIJSKE SUSTAVE I UPRAVLJANJE IMOVINOM

Sadržaj

[1. UVOD 2](#_Toc36045220)

[2. POSLOVNA POTREBA I OPIS TRENUTNOG STANJA 2](#_Toc36045221)

[3. OPSEG ZADATAKA 2](#_Toc36045222)

[3.1. Popis fizičkih poslužitelja i sustava za pohranu podataka Naručitelja 2](#_Toc36045223)

[3.2. Uspostavljanje sustava 3](#_Toc36045224)

[3.3. Kolokacija 3](#_Toc36045225)

[4. NAČIN IZVRŠENJA AKTIVNOSTI 3](#_Toc36045226)

[5. OBVEZE NARUČITELJA 3](#_Toc36045227)

[6. OBVEZE PONUDITELJA 4](#_Toc36045228)

[7. POSLOVNA TAJNA 4](#_Toc36045229)

[8. ROKOVI 4](#_Toc36045230)

[9. NADZOR I ODOBRENJE - POSLOVA ODRŽAVANJA 4](#_Toc36045231)

[10. VERIFIKACIJA I PLAĆANJE 4](#_Toc36045232)

## UVOD

Predmet nabave je usluga kolokacije informatičke opreme Ministarstva poljoprivrede do 31. prosinca 2020.

## POSLOVNA POTREBA I OPIS TRENUTNOG STANJA

Serveri Ministarstva poljoprivrede 2019. su godine preseljeni (kolocirani) u data centar u A1. Od preseljenja do sada nije bilo niti jednog ispada niti problema, povećan je nivo opće sigurnosti, a prema našoj procjeni, smanjeni su ukupni troškovi. Iz tog razloga smatra se da je optimalno i dalje opremu kolocirati u odgovarajući data centar. Ovaj postupak nabave pokriva najam prostora i usluga (kolokacije) do 31. prosinca 2020.

## OPSEG ZADATAKA

### 3.1. Popis fizičkih poslužitelja i sustava za pohranu podataka Naručitelja

Popis fizičkih poslužitelja i sustava za pohranu podataka Naručitelja (postojeće stanje) koje je potrebno kolocirati:

|  |  |  |  |
| --- | --- | --- | --- |
| **Kategorija** | **Tip /karakteristike** | **Količina** | **RU/kom** |
| Plošna infrastruktura |  |  |  |
|  | HP c7000 | 2 | 10 |
|  | Končar - Intel Multi-Flex | 1 | 6 |
| Poslužitelji |  |  |  |
|  | Fujitsu Primergy RX300 S6 | 4 | 2 |
|  | HP ProLiant DL380 G5 | 1 | 2 |
|  | Fujitsu Primergy RX2530 | 4 | 2 |
|  | Fujitsu Primergy BX400 S1 | 1 | 6 |
|  | HP DL360 G5 | 3 | 1 |
|  | HP DL180 G5 | 1 | 2 |
|  | Lenovo x3650 M5 | 1 | 2 |
|  | Lenovo x3650 M3 | 1 | 2 |
|  | DELL Poweredge 2850 | 1 | 2 |
| Diskovni sustavi |  |  |  |
|  | EMC DataDomain DD620 | 2 | 3 |
|  | VNX 5200 | 1 | 3 |
|  | Hitachi G200 | 1 | 6 |
|  | Fujitsu DX90S | 1 | 3 |
|  | IBM Storwize V3700 | 1 | 2 |
|  | Fujitsu Eternus LT60 Tape | 1 | 4 |
| Samostalni uređaji |  |  |  |
|  | Firewall appliance | 3 | 1 |
|  | Cisco appliance | 1 | 1 |
|  | Supermicro appliance | 1 | 1 |

### 3.2. Uspostavljanje sustava

Ponuditelj se obavezuje da će uspostaviti sustav u punoj funkcionalnosti na ponuđenoj lokaciji pri čemu korisnik neće osjetiti prekide u radu duže od 12 sati. Termin prekida dogovoriti će se naknadno.

Ukoliko korisnik nema postojeći iznajmljeni link prema lokaciji ponuditelja, ponuditelj će osigurati takav link brzine minimalno 200/200 Mbs.

### 3.3. Kolokacija

Uslugom kolokacije potrebno je uspostaviti sljedeće funkcionalnosti:

* Udaljenost kolokacijske lokacije od primarne lokacije može iznositi maksimalno 10 kilometara prema adresi ponuditelja (Zagreb, Vukovarska 78).
* Garantirana energetska neovisnost rada od 72 sata u slučaju ispada energetske mreže
* Fizički i konzolni pristup kolociranoj opremi 24x7
* Sigurnost - Zaštitarska služba ili protuprovalni dojavni sustav povezan sa zaštitarskom službom (24x7)
* Vatrodojavni sustav i redudantni sustav gašenja plinom u slučaju požara NOVEC 1230 ili jednakovrijedan
* Fizička zaštita lokacije 24x7x365 od strane ovlaštene zaštitarske kuće
* Karakteristike sukladno TIER 3 (raspoloživost 99,982%; 1,6 sati dozvoljenih nenajavljenih prekida godišnje; redundancija (N+1))
* Održavanje sustava klimatizacije u režimu 24x7, s rokom otklanjanja kvara 1h.

## NAČIN IZVRŠENJA AKTIVNOSTI

Aktivnosti definirane ovim projektnim zadatkom će se izvršavati na lokaciji Ponuditelja.

Naručitelj i Ponuditelj će odrediti osobe koje će obavljati koordinaciju i izvršenje posla.

Ponuditelj će obavljati sve tražene aktivnosti sukladno zakonu struke i u skladu s normama ISO 27001 i ISO 9001.

Ponuditelj se obvezuje u svom radu primjenjivati načela u skladu s Općom uredbom o zaštiti osobnih podataka (Uredba (EU) 2016/679).

Ponuditelj se obvezuje osigurati stručne, materijalne i sve druge (potrebne) preduvjete za izvršenje aktivnosti.

Ponuditelj će obveze preuzete ovim projektnim zadatkom obavljati po pravilima struke, vodeći se najvišim profesionalnim, etičkim i stručnim standardima. Ponuditelj odgovara za kvalitetno, profesionalno i pravovremeno obavljen posao naveden u opsegu poslova.

## OBVEZE NARUČITELJA

Naručitelj se obvezuje da će:

1. osigurati djelatnike sa znanjem poslovnog procesa
2. osigurati obrasce prema proceduri upravljanja projektima

## OBVEZE PONUDITELJA

Ponuditelj se obvezuje da će isporučiti sve stavke zahtijevane projektom u opsegu, vremenskom roku i kvalitetnim karakteristikama propisanim ovim projektilnim zadatkom.

## POSLOVNA TAJNA

Ponuditelj se obvezuje da će podatke tehničkog i poslovnog značaja do kojih ima pristup pri izvršavanju ovog projektnog zadatka čuvati kao poslovnu tajnu. U slučaju da je jedna od strana u projektu odredila za neke podatke viši stupanj tajnosti – primjenjivati će se zakonske odredbe predviđene za određeni stupanj tajnosti.

Obveza čuvanja tajne ostaje i nakon ispunjenja ovog projektnog zadatka, sukladno najvišim propisanim standardima, a u roku od dvije godine od dana isteka ovog projektnog zadatka. Ovaj projektni zadatak ne priječi strane u projektu da se dalje dodatno obvezuju u pogledu zaštite poslovne tajne. U slučaju sukoba između odredbi tih nadopuna i prvotnih odredbi ovog projektnog zadatka, primjenjivati će se odredbe tih nadopuna.

U slučaju izravnog ili neizravnog otkrivanja podataka tehničkog i poslovnog značaja od strane Ponuditelja projekta, Ponuditelj se obvezuje naknaditi Naručitelju svaku štetu koju Naručitelj može trpjeti kao rezultat neovlaštene uporabe ili otkrivanja spomenutih podataka ovog projektnog zadatka od strane Ponuditelja.

## ROKOVI

Planirani rok za izvršenje usluge je 31. prosinca 2020.

## NADZOR I ODOBRENJE - POSLOVA ODRŽAVANJA

U roku od 5 dana od potpisa ugovora, Naručitelj će sa svoje strane imenovati ključnu osobu zaduženu za upravljanje projektom.

Ključna osoba će nadzirati izvršenje usluge i obavljati verifikaciju izvršenja usluge te verifikaciju računa.

## VERIFIKACIJA I PLAĆANJE

Plaćanje se vrši po izvršenju usluge na mjesečnoj bazi u roku od 30 dana od zaprimanja računa u elektronički sustav za obradu računa.